หุ้น4เม.ย.ดิ่ง12จุดหลุด1,200
ดัชนีปิดที่จุดต่ำสุดของวัน 1,198.09 จุด ลดลง 12.98 จุด หรือ 1.07 % มูลค่าการซื้อขาย 24,282 ล้านบาท
4 เม.ย. 2555

ดัชนีปิดที่จุดต่ำสุดของวัน 1,198.09 จุด ลดลง 12.98 จุด หรือ 1.07 % มูลค่าการซื้อขาย 24,282 ล้านบาท




นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า วันนี้ดัชนีเข้าสู่การปรับฐาน หลัง 2 วันทำการที่ผ่านมาดัชนีปรับตัวขึ้นตลอด ขณะที่นักลงทุนบางส่วนผิดหวังจากที่ทางการสหรัฐไม่มีการประกาศมาตรการ QE 3 ออกมา ประกอบกับไม่มีปัจจัยบวกใหม่เข้ามาสนับสนุน
นอกจากนั้น เห็นการชะลอการซื้อขายของนักลงทุนเพราะใกล้ถึงเทศกาลหยุดยาวของไทย  ซึ่งดูจากปริมาณการซื้อขายทีเริ่มเบาบางลง
สำหรับพรุ่งนี้ (5 เม.ย.) คาดว่าดัชนีซึมต่อ หากดัชนีปรับลงก็จะไม่ลงแรง เพราะขณะนี้ไม่มีข่าวสนับสนุนการลงทุน อีกทั้งใกล้วันหยุดยาว ดัชนีจึงแกว่งตัวไร้ทิศทางที่ชัดเจน
ประเมินกรอบแนวต้านที่ 1,210 จุด แนวรับที่ 1,195 จุด กลยุทธ์ลงทุน ซื้อขายระยะสั้นแบบรายตัว โดยหากดัชนีปรับลงแนะนำสะสมหุ้นที่เกี่ยวข้องกับการบริโภคภายในประเทศ เช่น กลุ่มธนาคารพาณิชย์  กลุ่มสื่อสาร กลุ่มอาหาร และกลุ่มค้าปลีก หากดัชนีปรับขึ้นก็ให้ทยอยขายทำกำไร
หลักทรัพย์ที่มีมูลค่าการซื้อขายสูงสุด 5 อันดับ ได้แก่CPF         มูลค่าการซื้อขาย  2,437 ล้านบาท ปิดที่ 37.50 บาท เพิ่มขึ้น 0.50 บาท (+1.35%)   PTTGC     มูลค่าการซื้อขาย  1,402 ล้านบาท ปิดที่ 68.75 บาท ลดลง 1.50 บาท (-2.14%)   KBANK    มูลค่าการซื้อขาย 854 ล้านบาท ปิดที่157.00 บาท ลดลง 4.00 บาท (-2.48%)   BANPU    มูลค่าการซื้อขาย 844 ล้านบาท ปิดที่ 604.00 บาท ลดลง 6.00 บาท (-0.98%)   IVL           มูลค่าการซื้อขาย 836, ล้านบาท ปิดที่ 36.50 บาท ลดลง1.25 บาท (-3.31%)